Дзяржаўная ўстанова адукацыі

“Палачанская сярэдняя школа Маладзечанскага раёна”

Урок беларускай мовы ў 9 класе

ТЭМА: ЗНАКІ ПРЫПЫНКУ Ў БЯЗЗЛУЧНІКАВЫХ СКЛАДАНЫХ СКАЗАХ. ДВУКРОП`Е

Настаўнік Шчуцкая С.І.

аг. Палачаны

2018

|  |  |  |  |
| --- | --- | --- | --- |
| № модуля  | № навучальнага элемента  | Навучальны матэрыял з заданнямі  | Метадычныя рэкамендацыі  |
|  | 3.0. | Мэта: удасканаліць ўменне пастаноўкі двукроп`я ў БСС |  |
|  | 3.1. | На папярэднім уроку мы пазнаёміліся з правіламі пастаноўкі двукроп`я ў БСС. Давайце нагадаем іх. | Калі ўзнікнуць цяжкасці, звярніцеся да падручніка або папрасіце дапамогі ў суседа па парце ці ў настаўніка.  |
|  | 3.2. | Спішыце сказы, у якіх патрэбна паставіць двукроп`е.1. Надвор`е было няўстойлівае неба час ад часу зацягвалася хмарамі.
2. Мінулася поле пачынаўся рэдкі лясок.
3. Вася пачырванеў яму цяжка было хлусіць.
4. Клёны росамі ззяюць птушкі сонна гукаюць росамі зоры варожаць.
 | Параўнайце свае адказы з варыянтам аднакласніка ці з адказам, запісаным на дошцы. Ацаніце сваю працу паводле наступных крытэрыяў: 0 памылак – “ 9” балаў,1 – “ 8”, 2 – “ 7”, 3 памылкі – “ 6”4 памылкі- “5”5 памылак -“4”6 памылак – “3”і г.д. Атрыманую адзнаку пастаўце ў свой ацэначны ліст |
|  | 4.0. | Мэта: удасканальваць уменне адрозніваць пастаноўку двукроп’я ў простым і бяззлучнікавым складаным сказах  |  |
|  | 4.1.  | Вы ведаеце, што двукроп’е ставіцца яшчэ і ў простым сказе пасля абагульняльнага слова пры аднародных членах. Напрыклад: *І ўсё мілагучна для слыху майго: і звонкае“дзе”, і густое “чаго”* (П.Панчанка). О: і О, і О. Паспрабуйце самастойна вызначыць нумары змешчаных ніжэй сказаў, у якіх пастаўлена двукроп’е: а) у простым сказе ... , ... , ...; б) у бяззлучнікавым складаным ... , ... , ... 1. *Мы зберажом усё: і зуброў, і чалавечнасць, і старыя вежы, і ўсплёскі бабра, і дзіва сонечных палян, і вуркатанне дзікага голуба, і святую гучную цішыню Пушчы.* 2. *Дае прырода зноў урокі нам: не верце цішыні, салодкім снам, бяда і радасць ходзяць побач вечна, людзей ратуе толькі чалавечнасць.* 3. *Лес быў лісцевы: горда стаялі грабы, раскідваў густую сетку ясень, сям-там вялікія бярозы.*4. *У чалавеку павінна быць усё прыгожым: і твар, і адзенне, і душа, і думкі* . | Параўнайце свае адказы з адказамі суседа па парце і тымі , што запісаны на дошцы. Прааналізуйце дапушчаныя памылкі. Ацаніце сваю працу паводле крытэрыяў НЭ-3.2. Адзнаку запішыце ў свой ацэначны ліст. На аснове гэтага задання зрабіце вывад пра пастаноўку двукроп’я ў простым сказе і БСС  |
|  | 5.0.  | Мэта: развіваць уменне будаваць БСС з ужываннем у іх двукроп’я на аснове простых сказаў  |  |
|  | 5.1.  | З ліку прапанаваных ніжэй простых сказаў утварыце бяззлучнікавыя складаныя і запішыце іх, каб на мяжы частак можна было паставіць двукроп’е. 1. *Аглянуўся. Кусцікі згінулі ў процьме ночы* .2. *Па лесе імчаўся гул*. *Пачалася навальніца.*3.*За сялом, за пералескам злосны вецер свішча*. *Там спраўляе завіруха гульбішча-ігрышча*. | Параўнайце свае сказы са сказамі, запісанымі на дошцы. Ацаніце сваю працу паводле крытэрыяў НЭ-3.2. Пастаўце адзнаку ў свой ацэначны ліст . |
|  | 6.0.  | Мэта: развіваць уменне будаваць БСС з ужываннем у іх двукроп’я на аснове складаназалежных сказаў |  |
|  | 6.1. | З ліку прапанаваных ніжэй складаназалежных сказаў утварыце бяззлучнікавыя складаназалежныя сказы і запішыце іх, каб на мяжы частак можна было паставіць двукроп’е.Практыкаванне 135,с.145 | Параўнайце свае варыянты з адказамі, запісанымі на дошцы.Ацаніце сваю працу паводле крытэрыяў НЭ-3.2. Выстаўце адзнаку ў ацэначны ліст.  |
|  | 6.2. | У сучаснай беларускай мове БСС шырока ўжываюцца ў мастацкай літаратуры і ў вуснай мове. Паспрабуйце дапісаць прапанаваныя БСС, каб паміж простымі сказамі, з якіх яны складаюцца, трэба было ставіць двукроп’е. 1. *Андрэй зірнуў на неба: ...* 2. *На другі бераг ракі перабрацца не ўдалося: ...* 3. *У лесе было прыгожа: ...* | Абмяркуйце запісаныя сказы з аднакласнікамі або настаўнікам. Атрыманую адзнаку пастаўце ў ацэначны ліст |
|  | 7.  | Мэта: пазнаёміць з артыкулам “ Гэта варта ведаць”. С. 146 |  |
|  | 7.1 | Складзіце бяззлучнікавыя складаныя сказы з ужываннем пастаноўкі двукроп’я. ( Выкарыстаць неалагізмы с. 146) | Абмяркуйце запісаныя сказы з аднакласнікамі або настаўнікам. Атрыманую адзнаку пастаўце ў ацэначны ліст |
|  | 8.0. | Мэта: праверка і карэкцыя атрыманых ведаў і ўменняў па вывучанай тэме модуля. |  |
|  | 8.1 | Выканаць тэставае заданне.Адзначце сказы, у якіх на месцы пропускаў трэба паставіць двукроп’е:1) Напэўна, матчына доля такая \_ сыноў гадаваць, выпраўляць у дарогу.2) Цвітуць лугі \_ жаўцее проса \_ ўздымае жыта каласы.3)Так ужо наканавана небам \_ маці дзеліцца з дзецьмі душою, як хлебам. 4) Тут трэба быць пільным \_ у верасе заўсёды хаваюцца хітрыя баравікі. 5) Поле спускалася краем у лагчыну \_ вілася-пятляла сярод лугавіны спакойная рэчка. 6) Побач з пшаніцай пасеялі лён \_ побач з рабінай красуецца клён. 7) Сэрцу быць гадзіннікам нягожа \_ спыніцца – ужо не завядзеш. 8) Сумна, тужліва пазіралі шкляныя вокны пустой Мацвеевай хаты \_ паехаў дзед у горад. 9) Даспявалі суніцы ў зялёных барах \_ на шыпшыне звінелі пчаліныя гуслі.10) Заўсёды помню ісціну святую \_ нельга пражыць на гэтым свеце без святла і цяпла. | Параўнайце свае варыянты з адказамі, запісанымі на дошцы.Ацаніце сваю працу паводле крытэрыяў НЭ-3.2. Выстаўце адзнаку ў ацэначны ліст. |
|  | 9.0. | Падсумуйце ўсе атрыманыя адзнакі (балы) і пастаўце выніковую за свой узровень ведаў і ўменняў па гэтай тэме. Самастойна прааналізуйце, ці дасягнулі вы мэты. Для гэтага вярніцеся на пачатак модуля і прачытайце, якія задачы стаялі перад вамі. |  |
|  | 10.0 | Рэфлексія |  |
|  |  | Дамашняе заданне:* скласці вуснае паведамленне на тэму “Двукроп’е ў БСС”;
* практыкаванне падручніка 136, выпісаць бяззлучнікавыя складаныя сказы, растлумачыць пастаноўку знакаў прыпынку.
 |  |